Al llarg de l'any, i sobretot en les èpoques de vacances, les associacions i els grups dedicats a l'educació en el lleure d'infants i d'adolescents realitzen diverses activitats fora del seu lloc habitual de residència, en contacte amb el medi natural o rural que els acull.
Durant aquestes èpoques moltes entitats, associacions i organismes públics organitzen també activitats amb menors de 18 anys.
El Decret 267/2016, de 5 de juliol, regula les activitats d'educació en el lleure i esportives en què participin més de quatre menors de 18 anys i que es desenvolupin a Catalunya.
Pel que fa a les activitats esportives, el Decret només afecta les activitats de vacances del perfil de colònies, casals i rutes, però que tenen un component esportiu important, és a dir: les estades/campus esportius, els casals esportius i les rutes esportives.
No afecta, en canvi, les activitats esportives habituals i de durada anual d'escoles, clubs, consells esportius i federacions, ni els esdeveniments esportius.
Quines activitats s'han de notificar?
Les notificacions d'activitats s'han de fer preferiblement a través del formulari web de notificació d'activitats.
Abans de notificar, us recomanem que consulteu la guia de notificació i tingueu en compte el següent:
Es poden consultar les notificacions corresponents a l'any en curs i a l'any anterior, i modificar o anul·lar activitats notificades durant l'any en curs.
L'aplicació de notificacions permet duplicar notificacions d'activitats durant l'any en curs.
Aquest procediment s'anomena "clonar" i és especialment útil si s'ha de notificar una sèrie d'activitats de característiques similars, ja que es poden generar totes a partir de la primera sense haver d'introduir-ne les dades comunes cada vegada.
Per exemple, si s'organitza un casal que dura més d'una setmana i que implica haver de fer diverses notificacions, se'n pot clonar la primera canviant-hi només les dades que variïn i aprofitant-ne les que no canvien, en comptes de crear una nova notificació per a cada setmana.
Si ja heu notificat una activitat anteriorment i voleu modificar alguna de les dades de l'entitat que ja està registrada a la base de dades de notificacions (adreça, correu electrònic, etc.), no s'ha de donar d'alta l'entitat un altre cop, sinó tenir en compte el següent:
Si teniu alguna consulta o dubte relacionat amb l'aplicació del Decret d'activitats o heu tingut problemes en fer la notificació, podeu dirigir-vos a la bústia de correu d'activitats:
Tingueu en compte que, degut al gran volum de demanda que sol haver-hi, atendrem la vostra consulta o incidència al més aviat possible.
Si la vostra consulta es refereix a una activitat de casal, estada, campus o ruta esportiva, podeu dirigir-vos a:
Bústia de contacte del Consell Català de l'Esport
L'article 14 del Decret 267/2016, estableix que correspon al departament competent en matèria de joventut verificar el compliment d'aquest Decret.
Amb aquesta finalitat, tècnics degudament acreditats fan visites d'assessorament, comprovació i seguiment de les activitats notificades.
Per això, en el transcurs d'una activitat de lleure podeu rebre la visita del personal de la Direcció General de Joventut i dels consells comarcals, amb l'objectiu de garantir que es compleix el Decret d'activitats, especialment pel que fa a les condicions sanitàries i de seguretat en què es troben els participants.
És obligació de la persona responsable de l'activitat facilitar la comprovació i seguiment de l'activitat al personal degudament acreditat (art. 11).
Durant el més de juny (fi de la campanya de primavera) i el més d'octubre (fi de la campanya d'estiu) la Direcció General de Joventut envia a les entitats organitzadores i a les entitats promotores d'activitats que s'han visitat cartes informatives amb el resultat i la valoració de la visita.
Durant els mateixos períodes, també s'envien cartes de fi d'època a totes les entitats que han notificat una activitat i incompleixen el Decret amb relació a:
L'objectiu de les cartes és recordar a les entitats que cal complir el Decret d'activitats per garantir la qualitat pedagògica i de seguretat d'aquestes.
Els ajuntaments, els consells comarcals i el Conselh Generau d'Aran, així com determinats departaments i serveis de la Generalitat poden accedir al cercador de notificacions per a organismes, mitjançant una clau d'accés assignada per la Direcció General de Joventut.
Aquests usuaris poden consultar totes les activitats que han estat notificades i que es desenvolupen dins dels seu àmbit territorial per a l'exercici de les seves competències.